Temeljem članaka 21. Statuta Zavoda za  hitnu medicinu Požeško slavonske županije i članka 56. Zakona o proračunu (NN 144/21), a u svezi članka 34. Zakona o fiskalnoj odgovornosti (NN 111/18) Upravno vijeće Zavoda za hitnu medicinu Požeško- slavonske županije dana 24. siječnja 2023.g. donosi 

PRAVILNIK
o načinu korištenja nenamjenskih donacija i vlastitih prihoda Zavoda za hitnu medicinu Požeško-slavonske županije

Članak 1.
Ovim Pravilnikom uređuju se ostvarivanje i način korištenja nenamjenskih donacija i vlastitih prihoda Zavoda za hitnu medicinu Požeško slavonske županije (u daljnjem tekstu: Zavod).
Izrazi koji se koriste u ovom Pravilniku, a imaju rodno značenje, koriste se neutralno i odnose se jednako na muški i ženski rod.

Članak 2.
Nenamjenske donacije iz članka 1. ovog Pravilnika su donacije za koje nije utvrđena njihova namjena, a mogu se ostvarivati od fizičkih osoba, neprofitnih organizacija, trgovačkih društava i ostalih subjekata izvan općeg proračuna.
Nenamjenske donacije Zavod može koristiti za materijalne i financijske rashode, nabavu i dodatna ulaganja u nefinancijsku imovinu.
Troškove primljenih donacija nefinancijske imovine u fizičkom obliku snosi Zavod iz svojih vlastitih prihoda, a uz prethodnu suglasnost snosi Požeško-slavonska županija. 
Dobivene donacije ne mogu se koristiti za sponzorstva i donacije.

Članak 3.
	Vlastiti prihodi iz čl. 1 ovog Pravilnika su prihodi koje Zavod ostvaruje od  obavljanja poslova na tržištu i u tržišnim uvjetima, a koje poslove mogu obavljati i drugi subjekti izvan općeg proračuna. 

Članak 4.
(1) Vlastiti prihodi iz članka 3. Pravilnika koriste se za:
· podmirenje rashoda nastalih obavljanjem poslova iz kojih su vlastiti prihodi ostvareni
· podmirenje obveza po ugovorima o dugoročnim zajmovima i kreditima, a koje su proračunski korisnici sklopili sukladno odredbama članka 127. Zakona o proračunu
· podmirenje neprihvatljivih troškova u projektima koji su financirani sredstvima Europske unije, a koja su dužni uplatiti u proračun Europske unije na temelju zahtjeva za uplatu nadležnih tijela Europske unije
· sufinanciranje projekata.
(2) Nakon podmirenja rashoda iz stavka 1. ovog članka, preostali prihodi mogu se koristiti za:
· podmirivanje rashoda za razvoj svoje djelatnosti
· podmirenje ostalih rashoda redovne djelatnosti.

Ako se vlastiti prihodi ostvare u iznosu većem od potrebnog za podmirenje rashoda iz stavka 1. ovog članka, a Zavod je iz prethodne godine prenio manjak iz izvora vlastitih prihoda, onda se preostali iznos ostvarenih vlastitih prihoda raspoređuje za pokriće iskazanog manjka.
Iznimno Zavod može vlastite prihode rasporediti na drugačiji način od propisanog u stavcima 1. i 2. ovog članka uz prethodnu suglasnost osnivača.
Vlastiti prihodi koji se ne iskoriste u tekućoj godini prenose se u sljedeću proračunsku godinu, a ostvareni višak prihoda se koristi sukladno zakonu, općim aktima proračunskog korisnika  te ovim Pravilnikom.

Članak 5.
Županija može posebnom odlukom obvezati Zavod da dio vlastitih prihoda uplaćuju u Proračun te utvrditi namjenu korištenja tih prihoda sukladno zakonskim propisima.

Članak 6.
Praćenje ostvarivanja i korištenja nenamjenskih donacija i vlastitih prihoda sukladno posebnim propisima, ovom Pravilniku i drugim aktima Županije i Zavoda provode nadležna upravna tijela Zavoda kontinuirano tijekom godine kroz sustav riznice, prilikom podnošenja polugodišnjeg i godišnjeg izvještaja o izvršenju financijskog plana Zavoda, odnosno posebnog izvješća podnesenog na zahtjev Županije uz drugu raspoloživu odnosno dostupnu dokumentaciju.
Zavod je nenamjenske donacije i vlastite prihode dužan evidentirati sukladno propisima kojima je uređeno proračunsko računovodstvo.

Članak 7.
Ovaj Pravilnik stupa na snagu osmoga dana od dana donošenja i objavit će se na oglasnoj ploči te Internet stranici Zavoda. 
Stupanjem na snagu ovog Pravilnika, prestaje važit Pravilnik o ostvarivanju i korištenju vlastitih prihoda od 15. prosinca 2021.g., URBROJ: 02-1070/03-2021.

